Pedro Aibéo

Pedro Aibéo (s. 1979, Portugali) on portugalilaissyntyinen arkkitehti, joka asuu Suomessa. Hän on kotoisin Portosta. Hän toimii vierailevana professorina Meksikon UNAM-yliopistossa ja tutkijana Wuhanin teknillisessä yliopistossa Kiinassa.

Aibéo tuli Suomeen ensimmäisen kerran Erasmus-ohjelman avulla vuonna 2001, jolloin hän opiskeli puoli vuotta Seinäjoen ammattikorkeakoulussa. Sen jälkeen hän valmistui rakennusinsinööriksi vuonna 2002, minkä jälkeen hän muutti Saksaan ja opiskeli Darmastadtin yliopistossa arkkitehdiksi.

Aibéo on osallistunut moniin projekteihin Lähi-idässä, Saksassa, Sveitsissä ja Venäjällä ja suunnitellut yli 50 rakennusta 15 maassa, mm. tiedekeskuksen Omanin pääkaupunkiin Masqatiin. Hän on asunut ja työskennellyt yli kymmenessä maassa.

Suomessa hän tekee väitöskirjaa Aalto-yliopistossa arkkitehtuurin ja demokratian välisestä suhteesta ja remontoi vanhaa Nummen Hyrsylän vanhaa ala-astetta asunnoiksi ja työtiloiksi.

Aibéo oli sitoutumattomana ehdokkaana vasemmistoliiton listalla vuoden 2017 kuntavaaleissa Helsingissä.

Lähteet

Aiheesta muualla
 aibeo.com

Portugalilaiset arkkitehdit
Vuonna 1979 syntyneet
Elävät henkilöt